lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv nl lv lv
Ceļojumu apdrošināšana sniedz drošības sajūtu un atpūtu bez raizēm. Pēc smaga darba, kas nereti radījis daudz raizes un stresa, atvaļinājums vai brīvdienas ir ilgi gaidīts atelpas brīdis, kuru Jūs esat pelnījis kā patīkamu un mierīgu atpūtu bez liekām rūpēm. Neatkarīgi no prombūtnes ilguma un ceļojuma mērķa – apceļot pasauli vai viesoties pie ģimenes un draugiem ārzemēs, ceļojumu apdrošināšana ir drošs un ātrs veids, kā nodrošināties pret neparedzētiem negadījumu radītiem izdevumiem.
Ceļotājam ikvienā braucienā vai lidojumā ārpus mītnes zemes ir jārēķinās ar zināmu risku, kas jāizvērtē ņemot vērā ne tikai ceļojuma galamērķi un plānotās aktivitātes, bet arī apmeklējamās valsts īpatnības. Dodoties darījumu braucienos vai baudot atpūtu, ikviens var nokļūt iepriekš neparedzamā situācijā, kad aizkavējusies vai nozudusi bagāža, atcelts lidojums, radušās akūtas saslimšanas vai traumas,  kas nozīmē papildus izdevumus vai vairākas dienas slimnīcā un rēķinus, kuri pamatīgi var iedragāt Jūsu budžetu. Taču ceļojumu apdrošināšana var Jūs pasargāt. Šādās situācijās, ikvienam ir nepieciešami profesionāļu padomi un palīdzība, ko nodrošina ceļojumu apdrošināšanas kompānijas, kas uzņemas rūpes un reizes par saviem klientiem viņu vietā. Ceļojumu apdrošināšana ir Jūsu aizsardzība pret liekām raizēm, lieliem izdevumiem un nevajadzīga stresa ceļojuma laikā un pēc atgriešanās mītnes zemē.
Ceļojumu apdrošināšana sniedz iespēju izvēlēties starp apdrošināšanu vienai personai vai personu grupai, polises iegādi atpūtas braucieniem vai komandējumiem, kā arī izvēlēties piemērotāko variantu atkarībā no ceļojuma apdrošināšanas polises darbības termiņa  - īslaicīgo vai ilgtermiņa. Izvēloties piemērotāko ceļojuma apdrošināšanas veidu un programmu, iesakām rūpīgi iepazīties ar apdrošināšanas kompāniju piedāvājumiem, lai varētu piemeklēt tādu ceļojuma apdrošināšanas programmu, kas visvairāk atbilstu Jūsu ceļojuma un apmeklējamo valstu īpatnībām.  Detalizētu informāciju un profesionālu padomu ar prieku sniegs profesionālis, kuram ceļojumu apdrošināšana ir speciālitāte un kuri lieliski orientējās ceļojumu apdrošināšanas piedāvājumos un spēs Jums ieteikt tieši Jūsu vajadzībām nepieciešamo variantu, kā arī novērtēt tā izmaksas un saskaņot apmaksas veidu.
Lai veiksmīgāk apmierinātu klientu dažādās vajadzības dodoties dažāda tipa ceļojumos, apdrošināšanas kompānijas ir izstrādājušas diferencētas programmas, kuras iespējams kombinēt atkarībā no ceļojuma mērķa un attiecīgo risku varbūtības. Vairumā kompāniju piedāvātā ceļojuma apdrošināšanas standarta polise paredz medicīniskās apdrošināšanas izdevumu segšanu. Papildus tajā var ietver daļu vai visus no zemāk norādītajiem pakalpojumiem:
bagāžas aizkavēšana, bojāšana un nozaudēšana;
lidojuma aizkavēšanās ārzemēs vai reisa atcelšana;
radinieka vizītes apmaksa ārkārtas situācijā;
neparedzēta atgriešanās dzimtenē pirms termiņa;
tiesiskā palīdzība ceļu satiksmes negadījumā;
Apdrošināšanas noteikumi un izmaksas
Ikvienam ceļojuma apdrošināšanas ņēmējam iesakām rūpīgi iepazīties ar Jūsu ceļojuma apdrošināšanas polisē rakstītajiem noteikumiem, jo tie var atšķirties, atkarībā no pakalpojuma sniedzēja kompānijas. Vērā ņemami polises noteikumu punkti sevī ietver vairākus aspektus. Apdrošinātajam jāievēro, ja apdrošināšanas darbības laikā vai pēc zaudējuma iestāšanās tas ļaunā nolūkā vai rupjas neuzmanības dēļ atsakās sniegt vai apzināti sniedz nepatiesu informāciju apdrošinātājam, tad apdrošinātājs ir tiesīgs atteikties izmaksāt apdrošināšanas atlīdzību. Tāpat apdrošinātajam ir tiesības pieprasīt papildus dokumentāciju, kas attiecās uz apdrošinātā riska iestāšanos un tā izraisītajiem izdevumiem.
Apdrošinātājam ir tiesības samazināt apdrošināšanas atlīdzību pat līdz 50%, ja apdrošināmais tiklīdz bijis iespējams nav paziņojis par apdrošināšanas riska iestāšanos, nav sniedzis  pieprasīto informāciju vai dokumentus, kā arī, ja nav veicis iespējamās darbības, lai samazinātu riska ietekmi, sekas un izmaksas. Apdrošinātājs nesedz zaudējumus, kas radušies apdrošinātajam esot alkoholisko, narkotisko, psihotropo vai citu apreibinošo vielu iespaidā.
Apdrošinātajam ir pienākums ziņot apdrošināšanas devējam par polises nozaudēšanu vai zādzību pēc iespējas īsākā laikā no notikuma brīža. Apdrošināšanas prēmija netiek izmaksāta par zaudējumiem, kas radušies naudas vai pases nozušanas gadījumā, ja par šo gadījumu netiek rakstiski ziņots policijai un apdrošināšanas kompānijai pirmo 24 stundu (norādītais laiks atkarībā no apdrošināšanas kompānijas)  laikā no fakta konstatēšanas.
Bagāžas aizkavēšanās zaudējumi ir izdevumi, kas radušies ārvalstīs transportēšanas laikā (reģistrēta un nodota aviokompānijas pārziņā) bagāžai aizkavējoties ilgākā laikā kā 4 stundas (norādītais laiks atkarībā no apdrošināšanas kompānijas). Bagāžas sabojāšanas un nozaudēšanas zaudējumi ir izdevumi, kas radušies tās sabojāšanas vai nozaudēšanas gadījumā transportēšanas (reģistrēta un nodota aviokompānijas pārziņā) laikā ārzemēs.
Uzzinot par ceļojuma atcelšanu, apdrošinātajam, nekavējoties, bet ne vēlāk kā 24 stundu (norādītais laiks atkarībā no apdrošināšanas kompānijas) laikā no fakta uzzināšanas, jāziņo apdrošināšanas kompānijai par ceļojuma atcelšanas iemesliem.
Apdrošināšanas summa un atbildības limits katram apdrošināšanas riskam ir noteikti atsevišķi un tiek norādīti apdrošināšanas polisē. Atkarībā no izvēlētās apdrošināšanas programmas, apdrošināšanas summas, laika un izvēlētā ceļojuma maršruta, apdrošināšanas izmaksas var sastādīt no 0,30 - 4,20 un vairāk Euro dienā katram cilvēkam. Taču precīzu naudas summu par konkrēti izvēlētu ceļojuma apdrošināšanas paketi noteiks Jūsu ceļojuma apdrošināšanas aģents vai tā tiks uzrādīta automātiski, aizpildot apdrošināšanas polises iegādes formu on-line sistēmā.
Apdrošināšanas atlīdzības saņemšanai nepieciešamie dokumenti
Iestājoties apdrošināšanas riskam, apdrošinātajam iespēju robežās jāveic visas ceļojuma apdrošināšanas noteikumos norādītās darbības, lai mazinātu riska radītās izmaksas, kā arī lai nodrošinātos ar visu nepieciešamo dokumentāciju, kuru nepieciešams uzrādīt pretendējot uz apdrošināšanas atlīdzības saņemšanu.
Atlīdzības saņemšanai (atkarībā no konkrētā riska) ir nepieciešami sekojoši dokumenti:
apdrošināšanas polise (vai kopija);
čeku un rēķinu oriģināli (ar precīzām norādēm uz pakalpojuma saņēmēju – vārds, uzvārds, personas kods; pakalpojuma sniedzēju – nosaukums, reģistrācijas numurs, rekvizīti) ar precīzām norādēm uz pakalpojuma nosaukumu, apmēru, sniegšanas datumiem.
Kā arī sekojoši citi papildus dokumenti, kas apliecina konkrēto apdrošināšanas gadījuma iestāšanos!
Medicīnisko vai repatriācijas izdevumu gadījumā:
izziņa no medicīnas iestādes, kas apstiprina saslimšanas vai nelaimes gadījumu (norādot pilnu diagnozi un saņemto ārstēšanu);
recepte (vai kopija), kas norāda par iegādātajiem medikamentiem un medicīnas precēm;
ārstniecības iestādes izsniegts čeks vai rēķina oriģināls ar saņemto pakalpojumu detalizētu aprakstu (ar precīzām norādēm uz pakalpojuma saņēmēju – vārds, uzvārds, personas kods; pakalpojuma sniedzēju – nosaukums, reģistrācijas numurs, rekvizīti) ar precīzām norādēm uz pakalpojuma nosaukumu, apmēru, sniegšanas datumiem.
biļetes un bagāžas talona kopija;
attiecīgās aviokompānijas izsniegts dokuments, kas apliecina bagāžas nozaudēšanu, bojājumus vai aizkavēšanos uz laiku ilgāku par 4 stundām (norādītais laiks atkarībā no apdrošināšanas kompānijas) ar atzīmi par bagāžas piegādes laiku un datumu apdrošinātajam. Konstatējot bagāžas bojājumu, neizejot no atlidošanas zonas (arrival) apdrošinātajam jādodas uz ”Pazaudēts un atrasts”  („Lost & Found”) daļu, kur tiks reģistrēts bagāžas bojājuma vai pazušanas gadījums, kā arī izsniegta attiecīga izziņa.
transporta biļešu oriģināli uz reisiem, kas kavējās un kas tika nokavēts;
pārvadātāja izsniegts dokuments par reisa aizkavēšanās iemesliem un ilgumu;
sabiedriskā transporta aizkavēšanās gadījumā  - pārvadātāja dokuments par satiksmes traucējumu iemesliem.
Ceļojuma atcelšanas vai pārtraukšanas gadījumā:
stacionāra izziņa, kas pierāda saslimšanas vai nelaimes gadījumu (norādīta pilna diagnoze un saslimšanas dienas vai nelaimes gadījuma datums);
visi pierādāmie transporta un uzturēšanās izdevumu apmaksas dokumenti, kas apmaksāti pirms ceļojuma uzsākšanas;
izziņa no ceļojuma organizētāja vai transporta kompānijas par izmaksātās kompensācijas apmēru;
transporta un viesnīcas izmaksu dokumenti, kas tikuši izmantoti, lai atgrieztos Latvijā.
policijas izdota izziņa 24 stundu (norādītais laiks atkarībā no apdrošināšanas kompānijas)  laikā pēc situācijas konstatēšanas, kas apliecina zaudējuma faktu;
konsulāta izdots dokuments, kurā norādīts pases nozaudēšanas datums, zaudējuma pieteikuma datums, kā arī datums, ar kuru stājas spēkā pases aizstāšanas dokuments.
Skaidras naudas nolaupīšanas gadījumā:
policijas izdota izziņa 24 stundu (norādītais laiks atkarībā no apdrošināšanas kompānijas)  laikā pēc naudas nolaupīšanas, kas apliecina nolaupīšanas faktu.
Iesakām, īpaši tad, ja izvēlieties tālāku gala mērķi, pirms došanās ceļā uzzināt, kā rīkoties, ja iestājies apdrošināšanas gadījums, kur meklēt palīdzību, ja rodas tāda nepieciešamība un kā saņemt ceļojuma apdrošināšanas polisē norādīto atlīdzību.
Visas tiesības aizsargātas © 2010 CelojumuApdrosinasana.lv